عراقی وزیر اعظم:

موصل آپریشن میں غیر ملکی افواج کا کوئی کردار نہیں

عراق کے وزیراعظم حیدر العبادی نے کہا ہے کہ موصل میں داعش کے خلاف جاری آپریشن میں غیر ملکی فوجیوں کا کوئی کردار نہیں ہے۔

خبر کا کوڈ: ۴۲۵۶۸۹

تاریخ: ۱۴ فروردين ۲۰۱۷ - ۲۱:۵۶

رسا نیوز ایجنسی کی رپورٹ کے مطابق، بغداد میں ایک کانفرنس سے خطاب کرتے ہوئے وزیر اعظم حیدر العبادی نے کہا : مقبوضہ علاقوں کی آزادی، دہشت گردی کے خلاف جنگ اور بے گھر ہونے والوں کی وطن واپسی ان کی حکومت کی اولین ترجیح ہے ۔

داعش کے خلاف جنگ کے بعد عراق کی صورتحال کے بارے میں ہونے والی اس کانفرنس میں، ایران، لبنان، مصر، شام اور اردن کے سرکاری عہدیدار بھی شریک ہیں ۔

عراقی وزیراعظم نے کہا : اب یہ بات واضح ہوچکی ہے کہ عراقی افواج ، داعشی دہشت گردوں سے اپنے مقبوضہ علاقوں کو واپس لینے کی توانائی رکھتی ہیں ۔

انہوں نے کہا : موصل آپریشن میں صرف عراقی فوجیں اور عوامی رضاکار شریک ہیں اور غیر ملکی افواج کا کوئی کردار نہیں ہے ۔/۹۸۸/ ن۹۳۰/ ک۱۷۰